Zhvillohet në Merilend festivali i filmave dokumentarë
Tërheqin vëmendjen e shikuesit filmat me temë, vendosjen e paqes në zonat e konflikteve
Festivali i Filmit Dokumnetar, Silverdocs, është një nga më të spikaturit në Shtetet e Bashkuara. Ky festival i përvitshëm tërheq rreth 30 mijë shikues dhe në të paraqiten filma nga e gjithë bota mbi çështjet politike e sociale. Një nga temat e filmave në këtë festival këtë vit, ishte ajo e paqes. Në Silver Spring të Merilendit, në periferi të kryeqytetit të Shteteve të Bashkuara, adhurues të filmave shkojnë të shohin një seri dokumentarësh të përzgjedhur. Kërkesa është e madhe për këto filma. Mjaft njerëz janë këtu për të ndjekur filmat me mesazh politik apo social. Një prej tyre është dhe filmi “Dashuri gjatë kohës së luftës”, pjesë e serive me temë paqen, që konkuroi në festivalin e filmit Silverdocs. Dokumenatri i Gabriella Bierit është historia e një çifti t ri: Osama, një palestinez nga territoret e pushtuara arabe, dhe Jasmin, një izraeliteje. Të dy janë të martuar, por fizikisht të ndarë. Autoritet izraelite nuk i japin leje qëndrimi Osamës, dhe Jasminës i duhet të përballet me armiqësinë e palestinezëve nëse jeton në bregun Perëndimor të Pushtuar. Ata të dy jetojnë përkohësisht në Berlin. Por ata ndjehen të braktisur nga jeta.Bier thotë për Zërin e Amerikës se filmi i saj është fytyra njerëzore e konfliktit izraelito palestinez. Shikuesit janë dakort me këtë mesazh. “Dashuri gjatë kohës së luftës” është një nga 5 dokumentarët e përzgjedhur për seritë me temën e vendosjes së paqes. Tara Sonenshine është zv/presidnte ekzekutive e Institutit amerikan të Paqes, e cila ka bashkëpunuar për prodhimin e serialit. Filmi “Ditari” përmban një mesazh të njëjtë. Regjisori, Tim Hetherington, përpiqet që të përmbledhë ngjarjet e dekadës së luftës në një dokumentar prej 20 minutash. Filmi është një rrëfim në vetë të parë nga fronti i luftës- nga Afganistani në Liberi. Ai ka dhe më shumë ndikim tani - dy muaj mbas vdekjes së Hetheringtonit ndërsa ai mbulonte luftimet në Libi. Duket sikur zëri i tij kumbon nga banesa e fundit. “Shpëtimitarët” është filmi i Majkëll King, i cili është në linjën e filmave për paqen. Ai trajton historinë e 12 diplomatëve të cilët sfiduan qeverinë e tyre për të shpëtuar mijëra hebrej nga nazistët në Europë gjatë Luftës së Dytë Botërore. Në vend që të nderoheshin, ata u përjashtuan nga trupi diplomatik. Regjisori Majkëll King e ka bërë filmin për të na kujtuar se genocidi vazhdon. Dokumentarët nuk e ndalojnë genocidin dhe nuk zgjidhin konfliktet. Gjithësesi, ata hapin një dialog me njerëzve, përqëndrohen tek problemet me të cilat ndeshet njerëzimi dhe na bëjnë të ndërgjegjshëm për konfliktet dhe pasojat e tyre.